Comisia pentru tehnologia informaţiei 



Bucureşti, 02.04.2001

     şi comunicaţiilor





Nr. XVIII/23/15

AVIZ

asupra proiectului de Lege privind Bugetul de Stat pe anul 2001

Cu adresa nr. 208 din 26 martie 2001, Secretarul General al Camerei Deputaţilor a înaintat spre dezbatere şi avizare Comisiei pentru tehnologia informaţiei şi comunicaţiilor proiectul de lege menţionat mai sus.

Prin adresa nr.739 din 29 martie 2001, Ministerul Comunicaţiilor şi Tehnologiei Informaţiei a solicitat modificarea taxelor poştale percepute de C.N. Poşta Română S.A. pentru prestaţiile privind plata la domiciliul beneficiarilor a drepturilor de pensii şi indemnizaţii, a alocaţiilor pentru copii şi alte ajutoare, în anul 2001, de la 1,35% la aplicarea unor comisioane diferenţiate  în funcţie de  tipul prestaţiei.

În şedinţa din 02 aprilie 2001, Comisia pentru tehnologia informaţiei şi comunicaţiilor a examinat proiectul de lege şi a hotărât, cu majoritate de voturi, să îl avizeze favorabil. În luarea acestei hotărâri s-a ţinut seama de declaraţia domnului ministru Dan Nica prin care acesta a precizat că sursa de finanţare a diferenţei de comision aferent prestaţiilor privind plata la domiciliul beneficiarului a drepturilor enumerate mai sus va fi acoperită din comisioanele percepute pentru prestarea serviciilor poştale legate de formularele pentru impozitul pe venitul global.

